CELEX: 32013R0308
Language: lv
Date: 2013-04-03 00:00:00
Title: Komisijas Īstenošanas regula (ES) Nr. 308/2013 ( 2013. gada 3. aprīlis ) par atļauju izmantot Lactobacillus plantarum NCIMB 30083 preparātu un Lactobacillus plantarum NCIMB 30084 preparātu kā barības piedevas visu sugu dzīvniekiem  Dokuments attiecas uz EEZ

4.4.2013   
            
            
               LV
            
            
               Eiropas Savienības Oficiālais Vēstnesis
            
            
               L 94/1
            
         KOMISIJAS ĪSTENOŠANAS REGULA (ES) Nr. 308/2013
   (2013. gada 3. aprīlis)
   par atļauju izmantot Lactobacillus plantarum NCIMB 30083 preparātu un Lactobacillus plantarum NCIMB 30084 preparātu kā barības piedevas visu sugu dzīvniekiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regula (EK) Nr. 1831/2003 paredz saņemt atļauju piedevu lietošanai dzīvnieku ēdināšanā un nosaka šādas atļaujas piešķiršanas pamatojumu un kārtību. Regulas (EK) Nr. 1831/2003 10. panta 7. punktā saistībā ar tās 10. panta 1. līdz 4. punktu ir izklāstīti konkrēti noteikumi tādu produktu novērtēšanai, ko minētās regulas spēkā stāšanās dienā Savienībā izmantoja kā skābbarības piedevas.
            
         
               (2)
            
            
               
                  Lactobacillus plantarum NCIMB 30083 preparāts un Lactobacillus plantarum NCIMB 30084 preparāts tika iekļauti Eiropas Savienības lopbarības piedevu reģistrā kā esoši līdzekļi, kas ietilpst funkcionālajā grupā “skābbarības piedevas” un lietojami visu sugu dzīvniekiem, saskaņā ar Regulas (EK) Nr. 1831/2003 10. panta 1. punktu.
            
         
               (3)
            
            
               Saskaņā ar Regulas (EK) Nr. 1831/2003 10. panta 2. punktu saistībā ar minētās regulas 7. pantu tika iesniegti pieteikumi par atļauju lietot minētos preparātus kā barības piedevas visu sugu dzīvniekiem, pieprasot šos preparātus klasificēt kategorijā “tehnoloģiskās piedevas” un funkcionālajā grupā “skābbarības piedevas”. Pieteikumiem bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (4)
            
            
               Eiropas Pārtikas nekaitīguma iestāde (“Iestāde”) 2012. gada 13. decembra atzinumā (2) secināja, ka ierosinātajos lietošanas apstākļos attiecīgajiem preparātiem nav bīstamas ietekmes uz mērķsugu dzīvnieku veselību, uz to patērētāju veselību, kuri uzturā lietojuši ar bagātinātu skābbarību barotu dzīvnieku produktus, vai vidi. Iestāde arī secināja, ka abi preparāti varētu uzlabot skābbarības ražošanu, jo tiktu sekmēta sausnas saglabāšanās un samazināta proteīnu noārdīšanās, izmantojot tādu lopbarības augu sugu materiālu, ko ieskābēt ir viegli un mēreni grūti. Iestāde neuzskata, ka ir vajadzīgas īpašas prasības uzraudzības veikšanai pēc preparāta laišanas tirgū. Tā pārbaudīja arī ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošo barības piedevu analīzes metodēm.
            
         
               (5)
            
            
               Attiecīgo preparātu novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šos preparātus būtu jāļauj izmantot tā, kā norādīts šīs regulas pielikumā.
            
         
               (6)
            
            
               Drošības apsvērumi neprasa atļaujas nosacījumu izmaiņu tūlītēju piemērošanu, tāpēc ir lietderīgi noteikt pārejas periodu, lai ieinteresētās personas varētu sagatavoties jauno prasību izpildei saistībā ar atļaujas piešķiršanu.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Atļauja
   Pielikumā minētos preparātus, kas ietilpst barības piedevu kategorijā “tehnoloģiskās piedevas” un funkcionālajā grupā “skābbarības piedevas”, ir atļauts izmantot kā dzīvnieku barības piedevas atbilstīgi pielikumā izklāstītajiem nosacījumiem.
   2. pants
   Pārejas pasākumi
   Tos pielikumā norādītos preparātus un šos preparātus saturošo barību, kas ražoti un marķēti pirms 2013. gada 24. oktobra saskaņā ar noteikumiem, kas bija piemērojami pirms 2013. gada 24. aprīļa, arī turpmāk drīkst laist tirgū un lietot, līdz beidzas esošie krājumi.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 3. aprīlī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  EFSA Journal 2013; 11(1):3041.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  KVV/kg svaigā materiāla
               
            
                  
                     Tehnoloģisko piedevu kategorija. Funkcionālā grupa: skābbarības piedevas
                  
               
            
                  1k20736
               
               
                  —
               
               
                  
                     Lactobacillus plantarum
                  
                  (NCIMB 30083)
               
               
                  
                               
                           
                           
                              
                                 Piedevas sastāvs
                              
                              
                                 Lactobacillus plantarum (NCIMB 30083) preparāts, kas satur vismaz 5 × 1010 KVV/g piedevas
                           
                        
                               
                           
                           
                              
                                 Aktīvās vielas raksturojums
                              
                              
                                 Lactobacillus plantarum (NCIMB 30083)
                           
                        
                               
                           
                           
                              
                                 Analīzes metode
                                  (1)
                              
                              Skaitīšana barības piedevā: izmantojot uzsēšanas metodi ar izlīdzināšanu Petri trauciņā (EN 15787).
                              Identifikācija: izmantojot pulsējošā lauka gela elektroforēzi (PFGE).
                           
                        
               
                  Visas dzīvnieku sugas
               
               
                  —
               
               
                  —
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru un glabāšanas laiku.
                           
                        
                              2.
                           
                           
                              Piedevas minimālā deva, ja to neizmanto kā skābbarības piedevu kopā ar citiem mikroorganismiem: 1 × 108 KVV/kg svaigā materiāla.
                           
                        
                              3.
                           
                           
                              Piedevu lieto viegli līdz mēreni grūti ieskābējamam materiālam (2).
                           
                        
                              4.
                           
                           
                              Drošībai: darba laikā ieteicams izmantot elpceļu aizsarglīdzekļus un cimdus.
                           
                        
               
                  2023. gada 24. aprīlis
               
            
                  1k20737
               
               
                   
               
               
                  
                     Lactobacillus plantarum
                  
                  (NCIMB 30084)
               
               
                  
                               
                           
                           
                              
                                 Piedevas sastāvs
                              
                              
                                 Lactobacillus plantarum (NCIMB 30084) preparāts, kas satur vismaz 5 × 1010 KVV/g piedevas
                           
                        
                               
                           
                           
                              
                                 Aktīvās vielas raksturojums
                              
                              
                                 Lactobacillus plantarum (NCIMB 30084)
                           
                        
                               
                           
                           
                              
                                 Analīzes metode
                                  (1)
                              
                              Skaitīšana barības piedevā: izmantojot uzsēšanas metodi ar izlīdzināšanu Petri trauciņā (EN 15787).
                              Identifikācija: izmantojot pulsējošā lauka gela elektroforēzi (PFGE).
                           
                        
               
                  Visas dzīvnieku sugas
               
               
                   
               
               
                   
               
               
                   
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru un glabāšanas laiku.
                           
                        
                              2.
                           
                           
                              Piedevas minimālā deva, ja to neizmanto kā skābbarības piedevu kopā ar citiem mikroorganismiem: 1 × 108 KVV/kg svaigā materiāla.
                           
                        
                              3.
                           
                           
                              Piedevu lieto viegli līdz mēreni grūti ieskābējamam materiālam (2).
                           
                        
                              4.
                           
                           
                              Drošībai: darba laikā ieteicams izmantot elpceļu aizsarglīdzekļus un cimdus.
                           
                        
               
                  2023. gada 24. aprīlis
               
            
         (1)  Sīkāka informācija par analīzes metodēm atrodama šajā references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.
      
         (2)  Viegli ieskābējama lopbarība: > 3 % šķīstošu ogļhidrātu svaigajā materiālā. Mēreni grūti ieskābējama lopbarība: 1,5–3,0 % šķīstošu ogļhidrātu svaigajā materiālā. Kā noteikts Komisijas Regulā (EK) Nr. 429/2008 (OV L 133, 22.5.2008., 1. lpp.).